Hea kerge suviselt roheline supp, lisades kuumsuitsukalatükke on veel maitsvam. Kuid minu arvates on soe püreesupp siiski parem kui külm püreesupp.      Rebi salatilehed veidi väiksemaks, tükelda kurgid, lisa 3-4 spl keefiri ja purusta blenderis või saumikseriga ühtlaseks roheliseks massiks. Sega saadud pestolaadne asjandus suures kausis ülejäänud keefiriga. Lisa hakitud ürdid. Maitsesta. Lase  külmkapis vähemalt tund aega maitsestuda. Serveerimisel paku supi juurde hakitud keedumuna.